Diari Oficial de la Generalitat Valenciana


Sumari del DOGV 2376, del 28-10-1994 (1994/832866)

RESOLUCIÓ de 13 d'octubre de 1994, del director general de Personal de la Conselleria d'Educació i Ciència, per la qual es convoca concurs de trasllats per a la provisió de llocs de treball en centres públics d'Educació Infantil, Pre-escolar, Educació Primària, Educació General Bàsiques i Educació Especial en el cos de mestres.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2376

Data del DOGV
:   28-10-1994

Secció del DOGV
:   AUTORITATS I PERSONAL

Número del document
:   1994/832866


Data del document
:   13-10-1994

Organisme emissor
:   Conselleria de Educació i Ciència

Tipus de document
:   Resolució

Anàlisi jurídica

RESOLUCIó de 13 d'octubre de 1994, del director general de Personal de la Conselleria d'Educació i Ciència, per la qual es convoca concurs de trasllats per a la provisió de llocs de treball en centres públics d'Educació Infantil, Preescolar, Educació Primaria, Educació General Básica i Educació Especial en el cos de mestres. [94/7511]  
D'acord amb el que preveuen el Reial Decret 895/1989, de 14 de juliol, i 1.664/1991, de 8 de novembre, pels quals es regula la provisió de llocs de treball en centres públics de Preescolar, Educació General Bàsica i Educació Especial, el Reial Decret 1.774/1994, de 5 d'agost, pel qual es regulen els concursos de trasllats d'àmbit nacional per a la provisió de places corresponents als cossos docents que imparteixen els ensenyaments establerts en la Llei Orgànica d'Ordenació General del Sistema Educatiu, i d'acord amb el que disposa l'Ordre de 12 d'octubre de 1993 per la qual, en compliment del que estableix l'article 5é del Reial Decret abans esmentat, s'estableixen les normes generals de procediment a les quals han d'atenir-se les convocatòries dels concursos de trasllats d'àmbit nacional, aquesta Direcció General ha disposat anunciar les següents:  
Convocatòrias  
- Convocatòria perquè els mestres amb destinació definitiva en un centre afectats per la supressió o modificació del lloc de treball que ocupaven i els adscrits a un lloc de treball per al qual no estan habilitats, segons el que disposen els articles 6 i 17 del Reial Decret 895/1989, de 14 de juliol, puguen sol·licitar l'adscripció a un altre lloc del mateix centre.  
D'acord amb el que es preveu en el paràgraf segon de la disposició final segona bis del Reial Decret 1.664/1991, de 8 de novembre, aquesta convocatòria es fa extensiva als mestres que en el procés d'adscripció de 1990 van ser adscrits a llocs de treball per als quals estan habilitats, d'acord amb el que disposen els articles 6 i 17 del Reial Decret 895/1989, de 14 de juliol, i continuen en aquests.  
- Convocatòria perquè els mestres que es troben en el supòsit a què fa referència la disposició transitòria onze del Reial Decret 895/1989, de 14 de juliol, puguen sol·licitar un lloc de treball per al qual estiguen habilitats, dins de la zona a què pertany el centre del qual són definitius.  
- Convocatòria perquè els mestres que es troben en algun dels supòsits a què fan referència l'article 18 i les disposicions transitòries primera a cinquena, ambdues inclusivament, del Reial Decret 895/1989, de 14 de juliol, puguen exercir el dret a obtenir destinació en una localitat o zona determinada.  
- Convocatòria del concurs previst en l'article 3r del Reial Decret 895/1989, de 14 de juliol, en la nova redacció feta en el Reial Decret 1.664/1991, de 8 de novembre.  
1. Convocatoria perque els mestres amb destinació definitiva en un centre afectat per la supressió o modificació del lloc de treball que ocupaven, els adscrits a un lloc per al qual no estan habilitats, segons el que disposen els articles 6 i 17 del Reial Decret 895/1989, de 14 de juliol, i els que en el procès d'ascripció de 1990 van ser adscrits a llocs de treball per als quals no estan habilitats i hi continuen, puguen sol.licitar l'adscripció a un altre lloc del mateix centre.  
Es regirà per les bases següents:  
I. Participants  
Primera. Poden participar en aquesta convocatòria els funcionaris de carrera del Cos de Mestres que es troben en algun dels supòsits següents:  
1. Els que, per aplicació de l'article 38 del Reial Decret 895/1989, de 14 de juliol, han perdut el lloc de treball que ocupaven amb caràcter definitiu.  
2. Els que, en virtut de l'adscripció convocada per l'Ordre de 9 de maig de 1990 (DOGV del 28), obtingueren un lloc per al qual no estan habilitats, d'acord amb el que exigeixen els articles 6 i 17 del Reial Decret 895/1989, de 14 de juliol.  
3. Els que, com a conseqüència de l'adscripció esmentada en el paràgraf anterior, obtingueren un lloc de treball per al qual estan habilitats, d'acord amb el que exigeixen els articles 6 i 17 del Reial Decret 895/89, de 14 de juliol, i continuen en aquest.  
Segona. Queden exclosos de la participació en aquesta convocatòria els mestres que, posteriorment a la pèrdua del lloc de treball o a l'adscripció convocada per l'ordre abans esmentada, obtingueren una altra destinació definitiva per qualsevol dels sistemes de provisió establerts.  
II. Prioritats  
Tercera. La prioritat en l'obtenció de destinació es determinarà pel supòsit en què es troben compresos, d'acord amb l'ordre de prelació en què figuren en la norma primera de la base I.  
Quarta. Quan hi haja diversos mestres dins d'un mateix supòsit, la prioritat entre ells es determinarà per la major antiguitat com a definitius en el centre. A aquest efecte, es computarà com a antiguitat en el centre el temps de permanència en comissió de serveis, serveis especials i altres situacions administratives que no hagen comportat la pèrdua de la destinació definitiva.  
Els mestres que tenen la destinació en un centre per desglossament o trasllat total o parcial d'un altre comptaran, a l'efecte de l'antiguitat en el centre com a propietaris definitius, la referida al seu centre d'origen. Igual tractament es donarà als mestres la destinació immediatament anterior dels quals fou suprimida. Per al cas dels mestres afectats per supressions consecutives de llocs de treball, aquesta acumulació comprendrà els serveis prestats amb caràcter definitiu en els centres que, successivament, van ser suprimits.  
Cinquena. En cas d'igualtat en l'antiguitat, decidirà el major nombre d'anys de servei com a funcionari de carrera del Cos de Mestres i, en darrer cas, la promoció d'ingrés més antiga i, en aquesta, el número més baix obtingut.  
III. Sol.licituds  
Sisena. Els que desitgen participar en aquesta convocatòria hauran d'emplenar una instància, que serà facilitada als interessats per l'administració.  
Es podrà incloure en les peticions qualsevol lloc del centre, i serà imprescindible estar habilitat i posseir, si escau, el requisit lingüístic per a ocupar-lo.  
La instància s'acompanyarà de la documentació següent, a més de l'esmentada en els números 1, 2 i 6 de la norma Quinzena de la base V comuna a les convocatòries:  
- Còpia del document que acredite el cessament en virtut de supressió o modificació del lloc de treball (només els mestres compresos en el supòsit 1 de la norma primera de la base I de la convocatòria).  
- Còpia de la resolució d'adscripció convocada per l'Ordre de 9 de maig de 1990 (DOGV del 28), per als mestres dels supòsits 2 i 3.  
- Declaració o promesa de no estar en possessió del certificat de Capacitació o del títol de Mestre de Valencià, o de no estar en condicions d'obtenir-los, per no haver aprovat els cursos del nivell mitjà o superior, respectivament, per als participants del supòsit 2.  
2. Convocatòria perque els mestres que es troben compresos en el supòsit a que fa referència la disposició transitòria once del Reial Decret 895/1989, de 14 de juliol, puguen sol.licitar un lloc de treball per al qual estiguen habilitats, dis la zona a què pertany el centre del qual son definitius.  
Es regirà per les bases següents:  
I. Participants  
Primera. Poden participar en aquesta convocatòria els funcionaris de carrera del Cos de Mestres que, en virtut de l'adscripció que fou objecte de convocatòria en l'Ordre de 9 de maig de 1990 (DOGV del 28), obtingueren un lloc de treball per al qual no estan habilitats, d'acord amb el que disposen els articles 6 i 17 del Reial Decret 895/1989, de 14 de juliol.  
Segona. Queden exclosos del que estableix el paràgraf anterior els mestres que han obtingut destinació en qualsevol concurs convocat posteriorment a l'ordre abans esmentada, i els que l'han obtinguda en virtut del que disposen les ordres de 17 de juny de 1991 (DOGV del 27 de juny) i de 23 de juny de 1992 (DOGV del 3 de juliol) i en la modificació d'aquesta per l'Ordre d'1 de setembre de 1993.   
II. Prioritats  
Tercera. Les prioritats s'ajustaran a l'aplicació del barem establert en la norma quarta comuna a les convocatòries.  
L'obtenció de destinació, d'acord amb el que disposa aquesta convocatòria, no es comptarà, en concursos posteriors i a l'efecte de la baremació prevista en els apartats a) i b) del barem, com a canvi de centres.  
III. Sol.licituds  
Quarta. Els que desitgen participar en aquesta convocatòria hauran d'emplenar una instància, que serà facilitada per l'administració.  
Cinquena. Es podrà incloure en les peticions qualsevol centre de la zona, i serà imprescindible estar habilitat per al lloc que se sol·licita i posseir, si escau, els requisits lingüístics del lloc.  
La instància s'acompanyarà de la documentació següent, a més de l'esmentada en la norma Quinzena de la base V comuna a les convocatòries:  
- Còpia de la resolució de l'adscripció que fou objecte de convocatòria en l'Ordre de 9 de maig de 1990 (DOGV del 28).  
- Declaració o promesa de no estar en possessió del Certificat de Capacitació o del títol de Mestre de Valencià, o de no estar en condicions d'obtenir-los, per no haver aprovat els cursos del nivell Mitjà o Superior, respectivament, per a aquells participants que ho al·leguen.  
3. Convocatòria per a l'exercici del dret preferent a obtindre destinació en una localitat o zona determinada.  
Es regirà per les bases següents:  
I. Participants  
Primera. Tindran dret preferent, per una sola vegada i en cas de vacant, a obtenir destinació en una localitat determinada, els funcionaris de carrera del Cos de Mestres que es troben en algun dels supòsits que s'indiquen a continuació:  
a) Els que, en virtut de resolució administrativa ferma, tenen reconegut el dret a obtenir destinació en una localitat o de recuperar-la on abans exercien.  
b) Els mestres a qui se'ls ha suprimit el lloc de treball que ocupaven amb caràcter definitiu en la mateixa localitat. Entre els casos de supressió es comprendrà el de transformació del lloc de treball quan el titular no complisca els requisits específics exigits en els articles 6 i 17 del Reial Decret 895/1989, de 14 de juliol, per a ocupar-lo.  
c) Els mestres de centres públics espanyols en l'estranger que hi han cessat pel transcurs del temps per al qual van ser adscrits, i als qui el Reial Decret 1.027/1993, de 25 de juny, reconeix el dret a ocupar, quan tornen a Espanya, un lloc de treball en la localitat en què van tenir la destinació definitiva en el moment de produir-se el seu nomenament.  
d) Els mestres que, una vegada transcorreguts els períodes de tres o sis anys d'adscripció a la funció d'inspecció educativa, han d'incorporar-se al lloc corresponent del seu cos, i als que la Llei 23/1988, de 28 de juliol, reconeix un dret preferent a la localitat de la seua darrera destinació definitiva com a docent.  
e) Els que, amb pèrdua de la plaça docent que ocupaven amb caràcter definitiu, van passar a ocupar un altre lloc en l'administració, mantenint la situació de servei actiu en el Cos de Mestres, sempre que hagen cessat en aquest últim lloc.  
Els mestres que es troben en qualsevol dels apartats d'aquesta norma hauran exercir aquest dret obligatoriament en la localitat de la que els dimana el mateix i, opcionalment, a qualsevol altra o altres localitats de la zona.  
Segona. Seran condicions prèvies en tots els supòsits anteriors per a exercir el dret preferent:  
a) Que el dret a destinació en la localitat o zona es fonamente en el nomenament realitzat directament per a aquesta, mitjançant el procediment normal de provisió.  
b) Que hi haja lloc de treball vacant o resulta en la localitat corresponent, sempre que s'estiga legitimat per a ocupar-lo.  
Tercera. Els mestres als quals es refereix la norma primera d'aquesta base si desitgen fer ús d'aquest dret preferent, i fins que l'aconseguisquen, hauran de participar en totes les convocatòries que, a aquest efecte, realitzen les administracions educatives, ja que, en cas contrari, si hi ha una vacant a la qual hagueren pogut tenir accés, es considerarà que hi perden el dret.  
Quarta. També podran, en aquesta cinquena convocatòria realitzada d'acord amb les prescripcions del Reial Decret 895/1989, de 14 de juliol, fer ús del dret preferent a obtenir destinació en una localitat determinada, els mestres compresos en algun dels supòsits a què fan referència les disposicions transitòries primera a cinquena, ambdues inclusivament, del dit Reial Decret.  
L'exercici d'aquest dret preferent pels mestres als quals es refereix la disposició transitòria quarta estarà subordinat a l'autorització prèvia del seu cessament en els centres determinats en aquesta disposició transitòria, per donar compliment a les formalitats exigides en la legislació específica.  
Cinquena. Aquest dret, segons es disposa en les disposicions transitòries esmentades, s'exercirà de la forma següent:  
Els compresos en les disposicions transitòries primera, segona, tercera i cinquena que van obtenir la destinació, de la qual els dimana el dret, en unitats de Preescolar o Educació Especial, l'exerciran en llocs d'iguals característiques.  
Els mestres d'aquestes mateixes disposicions transitòries que van obtenir la destinació, de la qual els dimana el dret, en unitats d'Educació General Bàsica, l'exerciran en llocs dels cicles inicial i mitjà, o, en cas de posseir alguna de les habilitacions requerides en els números 3 al 13, ambdós inclusivament, de l'article 17 del Reial Decret 895/1989, de 14 de juliol, en llocs de Filologia, Matemàtiques i Ciències de la Natura o Ciències Socials.  
Els mestres compresos en la disposició transitòria quarta exerciran aquest dret per a ocupar llocs de treball dels cicles inicial i mitjà, o, si tenen les habilitacions esmentades en el paràgraf anterior, per a llocs de Filologia, Matemàtiques i Ciències de la Natura, o Ciències Socials.  
Sisena. En les preferències establertes en la norma primera d'aquesta base, els mestres als quals es refereixen les disposicions transitòries anteriors seran inclosos, com a grup independent, immediatament després dels indicats en el grup c) de la norma esmentada.  
II. Prioritats  
Setena. La prioritat per a fer efectiu el dret preferent a una localitat o zona determinada dependrà del supòsit en què es troben compresos els participants, segons l'ordre de prelació en què figuren en la norma primera, en concordança amb la sisena, de la base I d'aquesta convocatòria.  
Quan hi haja diversos mestres dins d'un mateix grup, la prioritat entre ells es determinarà per la puntuació més alta derivada de l'aplicació del barem establert en la norma quarta comuna a les convocatòries.  
Vuitena. Una vegada obtinguda la localitat, l'especialitat i la modalitat lingüística, com a conseqüència de l'exercici del dret preferent, la destinació en un centre concret s'obtindrà en concurrència amb els participants en el concurs previst en l'article 3r del Reial Decret 895/1989, de 14 de juliol, en la nova redacció d'aquest feta en el Reial Decret 1.664/1991, de 8 de novembre, modificat pel Reial Decret 1.774/1994, de 5 d'agost, la convocatòria del qual s'anuncia en el número 4 d'aquesta ordre. Les prioritats d'aquests concursos es determinaran d'acord amb el barem establert.  
III. Sol.licituds  
Novena. El dret preferent ha d'exercir-se necessàriament a la localitat de la que dimana el mateix i si escau a altra o altres localitats de la zona de la qual dimana el dret, per a totes les especialitats per a les quals s'està habilitat. A aquest efecte, els interessats hauran d'emplenar una instància, que els serà facilitada per l'administració.  
Hi hauran de consignar, en el lloc corresponent, segons les instruccions que s'hi adjunten, la localitat de la que els dimana el dret i, si escau de demanar altra o altres localitats també hauran de consignar el codi de la zona en la qual soliciten exercir el dret. Així mateix, escriuran per ordre de preferència les especialitats per a les quals exerceixen el dit dret i el requisit lingüístic del lloc, si escau. Aquesta preferència serà tinguda en compte a l'efecte de la reserva de la localitat, l'especialitat i la modalitat lingüística del lloc.  
Per a l'obtenció d'un centre concret hauran de consignar, segons les seues preferències, en el lloc assenyalat a aquest efecte en la instància, tots els centres de la localitat de les que els procedeix el dret i, si escau, tots els centres de les localitats que desitge de la zona. En aquest últim supòsit, agrupats per blocs homogenis de localitats. Si no ho fan així i no els correspon per barem cap dels centres sol·licitats, l'administració els adscriurà d'ofici a un centre de la localitat o localitats sol·licitades.  
La instància s'acompanyarà, a més de la documentació prevista en la norma Quinzena de la base V comuna a les convocatòries, de:  
- Còpia del document que acredite el dret a exercir el dret preferent a una localitat o zona determinada.  
4. Convocatòria del concurs previst en l'article 1 del Reial Decret 1.774/1994, de 5 d'agost.  
Es regirà per les bases següents:  
I. Característiques  
Primera. El concurs consistirà en la provisió de llocs per centres i especialitats, i, si escau, amb els requisits lingüístics exigibles.  
En la resolució d'adjudicació s'indicaran la localitat i zona a què corresponen els dits llocs.  
II. Participants  
Segona. Participació voluntària.  
Podran prendre part en aquest concurs amb caràcter voluntari:  
1. Funcionaris dependents de la Conselleria d'Educació i Ciència de la Generalitat Valenciana.  
1.1. Podran optar voluntàriament a les places ofertes en aquesta convocatòria trametent la seua instància a la Direcció General de Personal de la Conselleria d'Educació i Ciència de la Generalitat Valenciana, els funcionaris que es troben en alguna de les situacions que s'indiquen a continuació:  
a) Els funcionaris que es troben en situació de servei actiu amb destinació definitiva en centres dependents de la Conselleria d'Educació i Ciència.  
b) Els funcionaris que es troben en situació de serveis especials declarada des de centres actualment dependents de la Conselleria d'Educació i Ciència.  
c) Els funcionaris que es troben en situació d'excedència voluntària declarada des de centres actualment dependents de la Conselleria d'Educació i Ciència.  
Si es tracta dels supòsits d'excedència voluntària per interés particular o per agrupació familiar previstos en els apartats c) i d) de l'article 29.3 de la Llei 30/1984, de Mesures per a la Reforma de la Funció Pública, només podran participar si en finalitzar aquest curs escolar han transcorregut dos anys des que passaren a aquesta situació.  
d) Els funcionaris que es troben en situació de suspensió declarada des de centres actualment dependents de la Conselleria d'Educació i Ciència, sempre que en finalitzar aquest curs escolar haja transcorregut el temps de durada de la sanció disciplinària de suspensió.  
1.2. De conformitat amb el que disposa l'article 2 de la Llei 24/1994, de 12 de juliol, (BOE del 13), no serà d'aplicació a aquesta convocatòria el requisit de permanència d'un mínim de dos anys amb destinació definitiva en el lloc de treball per a poder concursar amb caràcter voluntari, establert en el paràgraf segon del número 6 de la disposició addicional Quinzena de la Llei 30/1984, de 2 d'agost, de Mesures per a la Reforma de la Funció Pública.  
1.3. Els participants a què es refereix l'apartat 1 d'aquesta base podran igualment incloure en la seua sol·licitud places corresponents a les convocatòries realitzades per les restants administracions educatives, en els termes establerts en les convocatòries respectives.  
2. Funcionaris dependents d'altres administracions educatives:  
Podran sol·licitar places corresponents a aquesta convocatòria els funcionaris dependents d'altres administracions educatives, sempre que complisquen els requisits i les condicions que s'estableixen en aquesta resolució. Aquests funcionaris hauran d'haver obtingut la seua primera destinació definitiva en l'àmbit de gestió de l'administració educativa a què se circumscrivia la convocatòria per la qual van ser seleccionats, llevat que en aquesta no s'establira l'exigència d'aquest requisit.  
Aquests concursants hauran de trametre la seua instància de participació a l'òrgan que es determine en la convocatòria corresponent.  
Tercera. Participació forçosa:  
1. Funcionaris dependents de la Conselleria d'Educació i Ciència de la Generalitat Valenciana:  
Estan obligats a participar en el concurs, trametent la seua instància a la Conselleria d'Educació i Ciència, els funcionaris que es troben en alguna de les situacions que s'indiquen a continuació:  
a) Els funcionaris del cos a què es refereix aquesta resolució que, procedents de la situació d'excedència o suspensió de funcions, hagen reingressat al servei actiu i obtingut, en virtut d'aquest reingrés, una destinació amb caràcter provisional en un centre dependent de la Conselleria d'Educació i Ciència de la Generalitat Valenciana amb anterioritat a la data de publicació d'aquesta convocatòria.  
Als funcionaris inclosos en el paràgraf anterior, en el supòsit que no participen en aquest concurs, o si hi participen i no sol·liciten un nombre suficient de places vacants, se'ls adjudicarà lliurement destinació definitiva en places que puguen ocupar segons les habilitacions de les quals siguen titulars, en un centre dependent de la Conselleria d'Educació i Ciència.  
En cas de no adjudicar-los destinació definitiva, romandran en situació de destinació provisional en un centre dependent de la Conselleria d'Educació i Ciència.  
b) Els funcionaris que es troben en la situació d'excedència forçosa o suspensió de funcions amb pèrdua del lloc de destinació i que, una vegada complerta la sanció, no hagen obtingut un reingrés provisional i hagen estat declarats en aquestes situacions des d'un centre dependent en l'actualitat de la Conselleria d'Educació i Ciència.  
c) Els funcionaris que després d'haver estat adscrits a places en l'exterior hagen de reincorporar-se a l'àmbit de gestió de la Conselleria d'Educació i Ciència en el curs 1995/96, o que, després d'haver-s'hi reincorporat en cursos anteriors, encara no hagen obtingut destinació definitiva.  
Els professors que desitgen exercir el dret preferent a la localitat al qual es refereix l'article 52.2 del Reial Decret 1.027/1993, de 25 de juny, hauran de sol·licitar, de conformitat amb el que estableix la Convocatòria 3a d'aquesta resolució, totes les places a les quals puguen optar en virtut de les especialitats de les quals siguen titulars corresponents als centres de la localitat en la qual van tenir la seua última destinació definitiva.  
Als professors que hagen de participar-hi i no concursen, o que, havent-hi participat sense exercir el dret preferent al qual es refereix el paràgraf anterior, no obtinguen destinació, se'ls aplicarà el que es disposa en l'apartat f) d'aquesta base, a l'efecte de l'adjudicació de destinació.  
d) Els funcionaris que estiguen adscrits a una plaça de Funció Inspectora i hagen de reincorporar-se a la docència en el curs 1995-96.  
Si desitgen exercir el dret preferent al qual es refereix l'article 16 del Decret 180/1992, de 10 de novembre, hauran de sol·licitar, d'acord amb el que s'estableix en la Convocatòria 3a d'aquesta resolució, totes les places a les quals puguen optar, en virtut de les habilitacions de les quals siguen titulars, de la localitat en la qual tinguen la seua última destinació definitiva.  
En el supòsit que malgrat haver de participar-hi no concursen, o que, havent-hi participat sense exercir el dret preferent al qual es refereix el paràgraf anterior, no obtinguen destinació, se'ls aplicarà el que es disposa en l'apartat f) d'aquesta base, a l'efecte de l'adjudicació de destinació.  
e) Els funcionaris que hagen perdut la seua destinació definitiva en compliment d'una sentència o resolució de recurs o per haver-se'ls suprimit expressament el lloc que tenien amb caràcter definitiu.  
f) Els professors amb destinació provisional que durant el curs 1994-95 estiguen prestant serveis en centres dependents de la Conselleria d'Educació i Ciència.  
Als professors inclosos en aquest apartat que no concursen o que ho facen però no sol·liciten un nombre suficient de places vacants i no obtinguen destinació, se'ls adjudicarà lliurement destinació definitiva en llocs als quals puguen optar per les habilitacions de les quals siguen titulars, en centres dependents de la Conselleria d'Educació i Ciència.  
En cas de no obtenir destinació definitiva, quedaran en situació de destinació provisional en centres dependents de la Conselleria d'Educació i Ciència.  
g) Aspirants seleccionats en els procediments selectius convocats per l'Ordre de 29 d'abril de 1991 (DOGV de 2 de maig).  
Aquests participants sol·licitaran destinació en centres dependents de la Conselleria d'Educació i Ciència, segons determina la convocatòria. L'adjudicació de destinació es farà tenint en compte els efectes de la data de nomenament de funcionari de carrera amb la qual figure en l'ordre ministerial per la quals se'ls en nomena, a l'efecte de la valoració de l'antiguitat prevista en l'apartat c) del barem.  
A aquells professors que hagen de participar-hi i no concursen, o que, havent-hi participat no sol·liciten prou nombre de centres, se'ls adjudicarà lliurement destinació definitiva en places de les habilitacions que tinguen reconegudes, en centres dependents de la Conselleria d'Educació i Ciència.  
En cas de no obtenir destinació definitiva quedaran en situació de destinació provisional en centres dependents de la Conselleria d'Educació i Ciència.  
2. Els participants als quals es fa referència en l'apartat 1 d'aquesta base, excepte els del supòsit g), podran igualment incloure en la seua sol·licitud places corresponents a les convocatòries realitzades per altres administracions educatives, en els termes que aquestes establisquen, sempre que hagen obtingut la seua primera destinació definitiva en l'àmbit de gestió de la Conselleria d'Educació i Ciència, llevat d'aquells als qui la convocatòria per la qual ingressaren no els exigira el compliment d'aquest requisit.  
3. Participants forçosos d'altres administracions educatives.  
Els funcionaris dependents d'altres administracions educatives que es troben en supòsits anàlegs als quals fa referència l'apartat anterior, podran sol·licitar places anunciades en aquesta resolució, trametent la instància de participació a l'òrgan que determine la convocatòria de l'administració educativa corresponent.  
Quarta. Els mestres amb destinació provisional com a conseqüència del compliment d'una sentència o resolució de recurs, de la supressió del lloc de treball del qual eren titulars, o del transcurs del temps per al qual van ser adscrits a llocs de treball docents espanyols en l'estranger o a la funció d'Inspecció Educativa, en cas de no participar en el concurs, seran destinats lliurement per les administracions públiques a llocs als quals puguen optar per les habilitacions dels quals siguen titulars, en centres dependents de la Conselleria d'Educació i Ciència.  
Aquells que, fent compliment de l'obligació de concursar, no obtinguen cap destinació de les sol·licitades en els sis primeres convocatòries seran, així mateix, destinats lliurement per les administracions públiques de la manera abans esmentada.  
Cinquena. Els procedents de la situació d'excedència forçosa, en cas de participar en el concurs, seran declarats en la situació d'excedència voluntària prevista en l'apartat 3.c) del article 29 de la Llei 30/1984, de Mesures per a la Reforma de la Funció Pública.  
En cas de participar-hi i no aconseguir cap destinació de les sol·licitades en les tres primeres convocatòries, seran destinats lliurement per les administracions públiques seguint el procediment indicat en la norma quarta d'aquesta base.  
Sisena. Els procedents de la situació de suspensió de funcions que no hagen obtingut reingrés provisional, en cas de no participar en el concurs, seran declarats en situació d'excedència voluntària per interés particular.  
En cas de participar-hi i no aconseguir cap destinació de les sol·licitades seran destinats lliurement per les administracions públiques de la manera expressada anteriorment.  
Setena. En tot cas, no serà procedent l'adjudicació d'ofici d'acord amb les normes anteriors quan els mestres hagen obtingut destinació en concursos o procediments de provisió a llocs no compresos en l'àmbit del Reial Decret 895/1989, de 14 de juliol.  
III. Dret de concurrència i/o consort  
Vuitena. S'entén per dret de concurrència i/o consort la possibilitat que diversos mestres amb destinació definitiva condicionen la seua participació voluntària en un concurs a l'obtenció de destinació en un o més centres d'una província determinada.  
Aquest dret tindrà les peculiaritats següents:  
- Els participants inclouran en les seues peticions centres d'una sola província, la mateixa per a cada grup de concurrents.  
- El nombre de mestres que poden realitzar la sol·licitud com a concurrents serà, com a màxim, quatre, i caldrà que cada un dels sol·licitants presente la instància per separat.  
- L'adjudicació de destinació a aquests participants es realitzarà entre llocs de treball vacants que seran objecte de provisió, d'acord amb el que estableix l'article 4 del Reial Decret 1.774/1994, de 5 d'agost.  
Si no obtenen destinació d'aquesta forma es consideraran desestimades les sol·licituds de tots els mestres d'un mateix grup de concurrents.  
IV. Prioritats  
Novnea. Les prioritats s'ajustaran a l'aplicació del barem establert en la norma quarta comuna a les convocatòries.  
V. Sol.licituds  
Deu. Els que voluntàriament o obligatòriament participen en el concurs hauran d'emplenar una instància, que els serà facilitada per l'administració.  
Aquesta sol·licitud s'acompanyarà de la documentació a què fa referència la norma Quinzena de la base V comuna a les convocatòries.  
Onze. És compatible la concurrència simultània a qualsevol convocatòria del concurs de trasllats que porten a terme la Conselleria d'Educació i Ciència de la Generalitat Valenciana, el Ministeri d'Educació i Ciència i els òrgans convocants de la resta de comunitats autònomes amb competències plenes en matèria d'educació, i, dins d'aquestes, a qualsevol dels llocs anunciats, sempre que s'hi estiga habilitat i es formule una sol·licitud, en qualsevol cas, en única instància.  
Això no obstant, no poden fer ús d'aquesta concurrència simultània els mestres amb destinació provisional que han ingressat en el cos en virtut dels processos selectius convocats a l'empara del Reial Decret 574/1991, de 22 d'abril (BOE del 23) -promocions de 1991, 1992 i 1993- les quals, per imperatiu del seu article 12.d), només podran participar en el concurs convocat per l'administració educativa que va realitzar la convocatòria del procés selectiu.  
Dotze. Encara que es concurse a llocs de treball de diferents òrgans convocants, solament es podrà adjudicar una destinació.  
5. Normes comunes a les convocatòries  
I. Requisits específics per a ocupar determinats llocs  
Primera. A més dels requisits ressenyats en cada una de les convocatòries, per a poder sol·licitar llocs de:  
- Educació Especial, Pedagogia Terapèutica  
- Educació Especial, Audició i Llenguatge  
- Educació Preescolar/Infantil  
- Educació General Bàsica, Filologia; Llengua Castellana i Anglés.  
- Educació General Bàsica, Filologia; Llengua Castellana i Francés  
- Educació General Bàsica, Filologia; Llengua Castellana  
- Educació General Bàsica, Filologia; Valencià  
- Educació General Bàsica, Matemàtiques i Ciències de la Natura  
- Educació General Bàsica, Ciències Socials  
- Educació General Bàsica, Educació Física  
- Educació General Bàsica, Educació Musical  
Cal acreditar estar en possessió d'algun dels requisits específics que, per a l'exercici de les seues funcions, requereix l'article 17 del Reial Decret 895/1989, de 14 de juliol, modificat pel Reial Decret 1.774/1994, de 5 d'agost, i l'Ordre de 21 de febrer de 1992, del conseller de Cultura, Educació i Ciència (DOGV del 16 de març).  
Igualment, per a sol·licitar llocs d'ensenyament en valencià de les especialitats indicades anteriorment, cal acreditar, mitjançant còpia compulsada, estar en possessió del Certificat de Capacitació o del títol de Mestre de Valencià, el qual no serà necessari quan el concursant estiga habilitat en Filologia; Valencià.  
II. Prioritat entre les convocatòries  
Segona. L'ordre en què figuren les convocatòries implica una prelació en l'adjudicació de vacants i resultes a favor dels participants, en cada una. Així, no pot adjudicar-se lloc a un mestre que participe en una de les convocatòries si hi ha un sol·licitant en l'anterior que hi té dret, sense perjudici, pel que fa a l'adjudicació de lloc concret als que facen efectiu el seu dret preferent a una localitat o zona determinada, de tenir en compte el que disposa la norma vuitena de la base II de la convocatòria corresponent.  
Tercera. És compatible la concurrència simultània, si es té dret, a dos o més convocatòries, utilitzant una única instància. Les peticions s'atendran seguint la prelació indicada en la norma anterior i, una vegada obtinguda la destinació, no es tindran en compte les peticions restants.  
III. Prioritat en l'adjudicació de vacants en cada convocatòria  
 Quarta. Tret de la convocatòria senyalada amb el número 1 (readscripció en el centre), que es resoldrà amb els criteris que s'hi especifiquen, l'ordre de prioritat per a l'adjudicació de llocs de treball s'ajustarà a la puntuació obtinguda segons el següent barem:  
a) Temps de permanència ininterrompuda com a funcionari de carrera amb destinació definitiva en el centre des del qual es participa.  
1. Pel primer, segon i tercer any: 1 punt per any.  
Pel quart any: 2 punts.  
Pel cinqué any: 3 punts.  
Pel sisé, seté, vuité, nové i desé: 4 punts per any.  
Per l'onzé i següents: 2 punts per any.  
Les fraccions d'any es computaran de la manera següent:  
- Fracció de sis mesos o superior: com un any complet.  
- Fracció inferior a sis mesos: no es computa.  
Documentació justificativa  
Full de serveis certificat per la Direcció Territorial d'Educació d'on es presten serveis, o per l'òrgan competent de l'Administració educativa de què es depèn.  
2. Per als mestres amb destinació definitiva en un lloc de treball docent de caràcter singular, la puntuació d'aquest apartat es determinarà pel temps de permanència ininterrompuda en el lloc des del qual es fa la sol·licitud.  
3. Per als mestres en adscripció temporal a centres públics espanyols en l'estranger, adscrits a la funció d'inspecció educativa o en supòsits anàlegs, el temps de permanència ininterrompuda en la dita adscripció determinarà la puntuació d'aquest apartat. Se seguirà aquest mateix criteri per a aquells mestres que van ser nomenats per a llocs o altres serveis d'investigació i suport a la docència de l'administració educativa, sempre que el nomenament haguera representat la pèrdua del seu lloc de treball docent anterior.  
4. Per als mestres que participen en el concurs des de la situació de provisionalitat per haver-se'ls suprimit la unitat o lloc escolar on exercien amb caràcter definitiu, per haver perdut la seua destinació en compliment de sentència o resolució de recurs o per provenir de la situació d'excedència forçosa, es considerarà com a centre des del qual participen, a fi de determinar els serveis als quals es refereix aquest apartat, l'últim servei amb caràcter definitiu, al qual se sumaran, si s'escau, els prestats provisionalment, amb posterioritat, en qualsevol centre. Tindran dret, a més a més, que els siguen sumats als del centre de procedència els serveis prestats amb caràcter definitiu en el centre immediatament anterior. Per al cas de mestres afectats per supressions consecutives de llocs de treball, aquesta suma comprendrà els serveis prestats amb caràcter definitiu en els centres que, successivament, els van ser suprimits.  
En el supòsit que el mestre afectat no haguera ocupat una altra destinació definitiva, tindrà dret que se li sume, a l'efecte indicat, la puntuació corresponent a l'apartat c) del barem.  
5. Els mestres que es troben prestant serveis en la primera destinació definitiva obtinguda després d'haver-se'ls suprimit el lloc del qual eren titulars, tindran dret que se'ls consideren, com a prestats en el centre des del qual concursen, els serveis que acrediten en el centre en el qual se'ls va suprimir el lloc i, si s'escau, els prestats amb caràcter provisional amb posterioritat a la supressió esmentada. S'aplicarà aquest mateix criteri als qui es troben prestant serveis en la primera destinació definitiva obtinguda després d'haver perdut la seua destinació per compliment de sentència o resolució de recurs, o per provenir de la situació d'excedència forçosa.  
6. Els mestres que participen des de la seua primera destinació definitiva obtinguda per concurs, al qual van haver d'acudir obligatòriament des de la situació de provisionalitat de nou ingrés, podran optar que se'ls aplique, en compte de l'apartat a) del barem, la puntuació corresponent a l'apartat c) d'aquest, i, en aquest cas, es consideraran provisionals tots els anys de servei.  
b) Temps de permanència ininterrompuda amb destinació definitiva en el centre o lloc singular des del qual es fa la sol·licitud, quan hagen estat classificats com d'especial dificultat per tractar-se de difícil exercici.  
1. Quan el lloc de treball des del qual es participa tinga la qualificació d'especial dificultat per tractar-se de difícil exercici, s'afegirà a la de l'anterior apartat a) la puntuació següent:  
- Pel primer, segon i tercer any: 0'50 punts per any.  
- Pel quart any: 1 punt.  
- Pel cinqué any: 1'50 punts.  
- Pel sisé, seté, vuité, nové i desé any: 2 punts per any.  
- Per l'onzé i següents: 1 punt per any.  
Les fraccions d'any es computaran de la manera següent:  
- Fracció de sis mesos o superior: com un any complet.  
- Fracció inferior a sis mesos: no es computa.  
No es computarà, a aquest efecte, el temps que s'ha estat fora del centre en situació de serveis especials, en comissió de serveis, en llicències d'estudi o en supòsits anàlegs.  
2. En els casos de supressió de lloc o de pèrdua d'aquest per compliment de sentència o recurs o per provenir de la situació d'excedència forçosa, s'aplicaran els mateixos criteris indicats per a aquests supòsits en l'apartat a) anterior.  
3. Els mestres que el dia 21 de juliol de 1989, data de l'entrada en vigor del Reial Decret 895/1989, de 14 de juliol, es trobaven prestant serveis amb caràcter definitiu en escoles classificades com a rurals, a l'empara dels preceptes de l'Estatut del Magisteri, i continuen al front d'aquestes, podran al·legar en les convocatòries dels concursos d'àmbit nacional els drets que la disposició transitòria vuitena d'aquell els atorga. Aquestes convocatòries comptaran, en tot cas, a l'efecte del transcurs del seu número previst en la disposició transitòria referida.  
Documentació justificativa  
Full de serveis certificat per la Direcció Territorial d'Educació d'on es presten serveis, o per l'òrgan competent de l'administració educativa de què es depén.  
c) Temps transcorregut en situació de provisionalitat pels funcionaris de carrera que mai no han obtingut destinació definitiva.  
Un punt per any de servei, fins que obtinguen la propietat definitiva.  
Les fraccions d'any es computaran a raó de 0,0833 punts per cada mes complet.  
Documentació justificativa  
Full de serveis certificat per la Direcció Territorial d'Educació d'on es presten serveis, o per l'òrgan competent de l'administració educativa de què es depén.  
Els serveis d'aquest tipus prestats en centres o llocs classificats com d'especial dificultat per tractar-se de difícil exercici o de zona d'actuació preferent, donaran dret, a més a més, a la puntuació establerta en l'apartat b) d'aquest barem.  
d) Anys de servei actiu com a funcionaris de carrera en el Cos de Mestres:  
- 1 punt per cada any de servei.  
- Les fraccions d'any es computaran a raó de 0,0833 punts per cada mes complet.  
Documentació justificativa  
Full de serveis certificat per la Direcció Territorial d'Educació d'on es presten serveis, o per l'òrgan competent de l'Administració educativa de què es depén.  
e) Cursos de perfeccionament, organitzats per les administracions públiques educatives competents:  
Per aquest apartat es podrà atorgar fins a un màxim de tres punts:  
1. Cursos impartits. Per participar, en qualitat de ponent o professor, dirigir, coordinar o tutorar cursos de formació permanent (entesos com s'indica en el punt següent), convocats pels òrgans centrals o perifèrics de les administracions amb competències o realitzats per institucions sense ànim de lucre que hagen estat homologats o reconeguts per aquestes mateixes administracions educatives, així com els convocats per les universitats: 0,10 punts per cada deu hores acreditades, fins a un màxim d'1 punt.  
2. Cursos superats. Per l'assistència a cursos de formació permanent de professorat (en les seues diferents modalitats: grups de treball, seminaris, grups de formació en centres, cursets, etc.), convocats pels òrgans centrals o perifèrics de les administracions amb competències o realitzats per institucions sense ànim de lucre que hagen estat homologats o reconeguts per aquestes mateixes administracions educatives, així com els convocats per les universitats: 0,10 punts per cada deu hores de cursos superats acreditats, i poden concedir-se per aquest subapartat fins a un màxim de 2 punts.  
Documents justificatius:  
Còpia compulsada del document acreditatiu.  
f) Titulacions acadèmiques distintes de les al·legades per a l'ingrés en el cos:  
Per aquest apartat es poden atorgar fins a un màxim de 3 punts:  
1. Titulacions de primer cicle: per cada diplomatura, enginyeria tècnica, arquitectura tècnica o títols declarats legalment equivalents o pels estudis corresponents al primer cicle d'una llicenciatura, arquitectura o enginyeria: 1,50 punts.  
2. Titulacions de segon cicle: pels estudis corresponents al segon cicle de llicenciatures, enginyeries, arquitectures o títols declarats legalment equivalents: 1,50 punts.  
3. Per posseir el títol de doctor: 2,50 punts.  
Documents justificatius:  
Còpia compulsada del document acreditatiu.  
g) Altres mèrits:  
Per aquest apartat podrà atorgar-se fins a un màxim de 15 punts:  
g) 1.1.- Valoració del treball exercit.  
Per aquest subapartat s'atorgarà fins a un màxim de 10 punts:  
Director/a en centres públics docents o centres de professors i recursos o institucions anàlogues establertes en les convocatòries específiques: 1,50 punts per any.  
Secretari/ària i cap d'Estudis de centres públics docents: 1 punt per any.  
Coordinador/a de cicle o Assessor/a de Formació Permanent o les figures anàlogues que cada administració educativa establisca en la seua convocatòria específica: 0,50 punts per any.  
Per aquestos subapartats sols es valoraran els carrecs desenvolupats com a funcionari de carrera. Quan es produisca desenvolupament simultani de carrecs, no podrà acumular-se puntuacions.  
g) 1.2.- Per publicacions de caràcter didàctic sobre disciplines objecte del concurs o directament relacionades amb aspectes generals o transversals del currículum o amb l'organització escolar: fins a un punt.  
Aquelles publicacions que estiguen obligades a consignar el ISBN, en virtut del que disposa el Decret 2.984/1972, de 2 de novembre, i no el tinguen, no seran valorades:  
g) 1.3.- Per publicacions de caràcter científic i projectes i innovacions tècniques sobre les disciplines objecte del concurs: fins a punt.  
Aquelles publicacions que estiguen obligades a consignar el ISBN, en virtut del que disposa el Decret 2.984/1972, de 2 de novembre, i no el tinguen, no seran valorades:  
Per aquest subapartat podran atorgar-se fins un màxim de 5 de punts als mèrits que determine la convocatòria específica corresponent a les places ubicades al País Basc.  
Cinquena. El còmput dels serveis prestats en centres o llocs singulars classificats com d'especial dificultat per tractar-se de difícil exercici, o de zona d'actuació educativa preferent, a què es refereix l'apartat b) de l'article 21 del Reial Decret 895/1989, de 14 de juliol, començarà, d'acord amb el que preveu la disposició final primera, a partir del curs 1990-1991. El còmput del serveis prestats en centres i llocs singulars classificats posteriorment com a tals començarà a partir de la publicació de la classificació.  
Sisena. Els mestres que tenen la destinació definitiva en un centre per desglossament o trasllat total o parcial d'un altre, comptaran, a l'efecte de la permanència ininterrompuda prevista en l'apartat a) del barem, la referida al seu centre d'origen.  
Setena. Per a la valoració dels mèrits al·legats pels concursants, previstos en els apartats e), f), i subapartats g) 2 i g) 3 del barem, en cada Direcció Territorial d'Educació es constituirà una comissió per cada 1.000 sol·licitants, integrada pels següents membres, designats pel director territorial d'Educació corresponent:  
Un inspector adscrit a la Unitat d'Inspecció Educativa, que actuarà com a president.  
Quatre funcionaris docents dependents de la Direcció Territorial d'Educació, que actuaran com a vocals.  
Actuarà de secretari el vocal de menor edat.  
Les juntes de personal, podran formar part de les comissions de valoració.  
Els membres de les comissions hauran de pertànyer a un grup de titulació igual o superior a l'exigit per als llocs objecte del concurs.  
El nombre dels representants de les juntes de personal, no podrà ser igual o superior al dels membres designats a proposta de l'administració.  
Vuitena. En cas d'igualtat en la puntuació total, es tindrà en compte per a dirimir-la el que disposa l'article 4 de l'Ordre d'octubre de 1994, per la qual s'estableixen normes procedimentals aplicables al concurs de trasllats d'àmbit nacional.  
IV. Vacants  
Novena.. Les vacants que es proveiran en les convocatòries es faran públiques en el Diari Oficial de la Generalitat Valenciana i en el Butlletí Oficial del Ministeri d'Educació i Ciència abans de la resolució d'aquestes, d'acord amb l'article 7 del Reial Decret 895/1989, de 14 de juliol, en la nova redacció feta en el Reial Decret 1664/91, de 8 de novembre, entre les que s'incluiran, al menys, les que es produisquen fins el 31 de decembre de 1994.  
Aquestes vacants s'incrementaran amb les que resulten de la resolució de totes les convocatòries.  
Totes les vacants a què fa referència aquesta norma han de correspondre a llocs de treball el funcionament dels quals es trobe previst en la planificació escolar.  
Deu. A fi que els participants en aquestes convocatòries puguen fer les seues peticions, es publica, adjunta a aquesta Ordre, annex I, d'acord amb el que preveu l'article 7 del Reial Decret 895/1989, de 14 de juliol, en la nova redacció feta en el Reial Decret 1664/91, de 8 de novembre, la llista de centres que hi ha en les diferents zones educatives compreses en l'àmbit de gestió de la Conselleria d'Educació i Ciència.  
V. Format i emplenament de la petició  
Onze. La instància, ajustada al model oficial, podran obtenir-la els interessats en les direccions territorials d'Educació, i podran presentar-la, adreçada al director general de Règim Econòmic i de Personal de la Conselleria d'Educació i Ciència, en les direccions territorials d'Educació, en els serveis dels òrgans corresponents de les comunitats autònomes convocants i del Ministeri d'Educació i Ciència, o en qualsevol de les dependències indicades en l'article 38 de la Llei de Règim Jurídic de les Administracions Públiques i del Procediment Administratiu Comú.  
Dotze. El nombre de peticions que cada participant pot incloure en la sol·licitud, es concórrega per una sola o per diferents convocatòries, no podrà excedir de 300.  
Tretze. Les peticions, amb la limitació de nombre abans esmentada, podran estendre's a la totalitat d'especialitats i centres, per si de cas es produeix la vacant de preferència prèviament a la resolució de les convocatòries o en qualsevol moment del desenvolupament d'aquestes, atés que les resultes s'incrementen gradualment.  
Les peticions podran fer-se a un centre concret i/o una localitat, i ambdues modalitats compatibles. En aquest darrer cas, s'adjudicarà el primer centre de la localitat amb vacant o resulta, en el mateix ordre numèric creixent en que són anunciats en la convocatòria.  
Si es demana més d'un lloc-especialitat d'un mateix centre o una mateixa localitat, cal repetir el centre o la localitat tantes vegades com llocs se sol·liciten. A aquest efecte, es considera especialitat la que comporta el requisit lingüístic.  
Catorze. En les instàncies es consignaran, d'acord amb les instruccions que s'hi adjunten, per ordre de preferència, els llocs que se sol·liciten, indicant el més clar possible els conceptes exactes que en l'imprés de la instància es consignen.  
Qualsevol dada omesa o consignada erròniament per la persona interessada no podrà ser al·legada per aquesta a l'efecte de reclamar en el futur, ni podrà considerar lesionats, per tal motiu, els seus interessos i drets.  
Una vegada lliurada la instància, per cap concepte es modificarà la petició, encara que es tractara de l'ordre de prelació dels llocs sol·licitats. Quan els codis siguen il·legibles, estiguen incomplets o no es col·loquen les dades en la casella corresponent, es consideraran no inclosos en la petició, i els concursants hi perdran tot dret.  
Quinze. La instància s'acompanyarà de:  
1. Full de serveis certificat i tancat el dia 18 de novembre de 1994.  
2. Còpia compulsada del certificat d'habilitació expedit per l'Administració educativa corresponent.  
3. Documentació acreditativa del fet que el centre de destinació estiga classificat com d'especial dificultat per tractar-se d'un lloc de difícil exercici, als efectes previstos en els articles 21 i 22 del Reial Decret 895/89, de 14 de juliol.  
4. Els que concursen des d'un centre que quan va entrar en vigor del Reial Decret 895/89, de 14 de juliol, estava classificat com a rural, hauran de presentar, als efectes del que disposa la disposició transitòria vuitena del Reial Decret esmentat, la documentació que ho acredite.  
5. Documentació acreditativa dels cursos de perfeccionament realitzats i de les titulacions acadèmiques distintes de les al·legades per a l'ingrés en el Cos, a l'efecte de ser valorades.  
Pel que fa als cursos de perfeccionament s'hauran de consignar, inexcusablement, el nombre d'hores de duració del curs o cursos. Els cursos en què no s'esmente aquesta circumstància no tindran valor a l'efecte que ens ocupa.  
Per tal que siguen puntuades les titulacions de primer cicle, caldrà presentar fotocòpia del títol de diplomat o, si escau, certificació acadèmica personal en la qual es faça constar que s'ha cursat i superat totes les assignatures corresponents als tres primers cursos dels quals consta una llicenciatura, enginyeria o arquitectura, i no s'entendrà com a titulació del primer cicle la superació del Curs d'Adaptació.  
La presentació de la fotocòpia del títol de llicenciat, enginyer o arquitecte donarà lloc, exclusivament, al reconeixement de la puntuació corresponent a la titulació de 2n cicle.  
6. Còpia compulsada que acredite estar en possessió del Certificat de Capacitació o del títol de Mestre de Valencià, el qual no serà necessari quan el concursant estiga habilitat en Filologia; Valencià, per als participants que sol·liciten llocs d'ensenyament en valencià.  
VI. Altres normes  
Setze. El termini de presentació d'instàncies, per a totes les convocatòries que es publiquen en aquesta Ordre, serà de quinze dies hàbils, i començarà a comptar-se a partir del dia 2 de novembre i acabarà el dia 18 de novembre de 1994, ambdós inclusivament.  
Disset. Totes les condicions que s'exigeixen en aquesta convocatòria i els mèrits que al·leguen els concursants han de tenir-se complerts o reconeguts en la data de l'acabament del termini de presentació d'instàncies.  
Divuit. No seran tinguts en compte els mèrits no al·legats en les sol·licituds, ni tampoc aquells que no siguen justificats documentalment durant el termini de presentació.  
Dinou. Podrà ser anul·lada la destinació obtinguda per qualsevol concursant que no s'haja ajustat a les normes de la convocatòria, o que no coincidisca amb les característiques declarades en la instància i la documentació corresponent.  
Vint. És requisit imprescindible en qualsevol de les convocatòries, per a sol·licitar un lloc determinat, trobar-se habilitat per a l'exercici d'aquest, i posseir, si s'escau, el requisit lingüístic del lloc.  
Vint-i-u. La circumstància de trobar-se en possessió dels requisits específics per a ocupar determinats llocs de treball que exigeix l'article 17 del Reial Decret 895/89, de 14 de juliol, en la redacció feta en el Reial Decret 1.664/1991, de 8 de novembre, i l'Ordre de 21 de febrer de 1992, de la Conselleria de Cultura, Educació i Ciència, s'acreditarà per mitjà del certificat d'habilitació expedit per l'administració educativa corresponent, llevat que es tracte de llocs de treball d'Educació General Bàsica, Educació Musical, el certificat d'habilitació dels quals l'haurà d'expedir la Direcció Territorial d'Educació corresponent.  
Els mestres que han superat cursos d'especialització convocats pel Ministeri d'Educació i Ciència o per les comunitats autònomes amb competències en matèria d'educació, els quals habiliten per a ocupar determinats llocs, podran sol·licitar l'habilitació corresponent mitjançant instància-sol·licitud adreçada al director territorial d'Educació d'on presten serveis, la qual s'acompanyarà del certificat acreditatiu d'haver superat el curs o cursos corresponents, en què conste, a part dels aspectes que es consideren necessaris, l'àrea o especialitat del curs i la data de la convocatòria.  
Així mateix, els mestres que, per haver finalitzat els estudis corresponents, estiguen en condicions d'obtenir algun dels títols o diplomes que, per a l'exercici de determinats llocs, exigeix l'article 17 del Reial Decret 895/1989, de 14 de juliol, i l'Ordre de 21 de febrer de 1992, de la Conselleria de Cultura Educació i Ciència, podran sol·licitar l'habilitació corresponent mitjançant instància-sol·licitud adreçada al director territorial d'Educació d'on presten serveis, la qual s'acompanyarà d'un certificat acadèmic en què conste l'acabament dels estudis.  
Els aspirants seleccionats en el procediment selectiu convocat per Ordre de 29 d'abril de 1991 (DOGV de 2 de maig) es consideren habilitats per a sol·licitar llocs de l'especialitat o especialitats que van superar. Si compleixen altres dels requisits específics indicats, hauran de sol·licitar l'habilitació corresponent en la forma assenyalada en els paràgrafs anteriors.  
Els funcionaris que, per la Resolució de 21 de setembre de 1994, d'aquesta Direcció General, hagen adquirit una nova especialitat per haver estat declarats aptes en el procediment convocat per l'Ordre de 29 de març de 1994, es consideren habilitats per aquesta.  
VInt-i-dos. Els mestres que concórreguen al concursen des de la situació d'excedència i obtinguen destinació, estaran obligats a presentar en la Direcció Territorial de la província on radique la destinació obtinguda i abans de la seua presa de possessió els documents que figuren a continuació, els quals haurà d'examinar l'esmentat organisme, a fi de donar el seu vist-i-plau i autoritzar els mestres perquè ocupen la destinació obtinguda. Els documents que cal presentar són els següents: còpia de la resolució d'excedència i declaració de no haver estat separat mitjançant expedient disciplinari del servei de l'administració de l'estat, autonòmica o local, ni trobar-se inhabilitat per a l'exercici de funcions públiques.  
Els mestres que no puguen justificar els requisits exigits per al reingrés no podran prendre possessió de la destinació obtinguda en el concurs, i aquesta plaça quedarà com a resulta per a ser proveïda en el pròxim concurs que es convoque.  
D'ambdós supòsits hauran de donar compte els directors territorials a la Direcció General de Personal.  
Vint-i-tres. Els que participen en aquestes convocatòries i sol·liciten i obtinguen l'excedència en el transcurs de la resolució d'aquestes, o cessen en el servei actiu per qualsevol altra causa, seran considerats com a excedents o cessats en la plaça que els hi corresponga, i aquesta quedarà com a resulta per ser proveïda segons corresponga.  
Vint-i-quatre. Els mestres que obtinguen plaça en aquestes convocatòries i durant la tramitació hagen permutat les destinacions estaran obligats a ocupar el lloc per al qual han estat nomenats, i se'ls anul·larà la permuta que se'ls havia concedit.  
VII. Tramitació  
Vint-i-cinc. Les direccions territorials d'Educació són les encarregades de la tramitació de les sol·licituds dels mestres que exerceixen en la seua demarcació, excepte les dels que ocupen, provisionalment o en comissió de serveis, una destinació distinta de la qual són titulars. Les sol·licituds seran tramitades per les direccions territorials d'Educació de la província a què pertanga el centre en el qual tinguen la destinació definitiva.  
Les direccions territorials d'Educació que reben instàncies la tramitació de les quals corresponga a qualsevol altre d'aquests organismes, procediran segons el que preveu el número 2 de l'article 38 de la Llei de Règim Jurídic de les Administracions Públiques i del Procediment Administratiu Comú.  
Els sol·licitants podran exigir un rebut de la presentació de les instàncies, sempre que el lliurament es faça personalment.  
Si la sol·licitud no posseeix les dades que indica l'article 70 de la Llei de Règim Jurídic de les Administracions Públiques i del Procediment Administratiu, es requerirà al sol·licitant que, en un termini de deu dies, esmene la falta o hi adjunte els documents preceptius, amb l'advertiment que si no ho fa es considerarà que ha desistit de la petició i s'arxivarà sense més tràmit.  
En aquests casos, les peticions dels concursants seran tramitades per les direccions territorials com les dels altres, fent constar en la capçalera de la petició el defecte que cal esmenar i la circumstància del requeriment a l'interessat. Correspondrà a la Direcció General de Personal la mesura d'arxivar, sense més tràmits, les peticions que no s'esmenen, a aquest efecte el servei territorial corresponent informarà sobre aquest punt la Direcció General.  
Vint-i-sis. Respecte a les peticions dels mestres que van complir algun dels requisits específics de l'article 17 del Reial Decret 895/1989, de 14 de juliol, en la redacció feta en el Reial Decret 1.664/1991, de 8 de novembre, o de l'Ordre de 21 de febrer de 1992, de la Conselleria de Cultura, Educació i Ciència, les direccions territorials examinaran la sol·licitud d'habilitació i la documentació aportada, i si es compleixen els requisits exigits, estendran l'oportú certificat d'habilitació i donaran tràmit a la petició per al concurs.  
Vint-i-set. Les direccions territorials exposaran en els taulers d'anuncis les llistes següents:  
a) Llista de participants en la convocatòria per a la readscripció dels mestres definitius o afectats per la supressió del centre, ordenats alfabèticament per localitats i, dins de cada una d'aquestes, per centres. Els sol·licitants de cada centre s'ordenaran també per l'apartat pel qual participen. En aquesta llista es consignarà l'antiguitat del professor com a definitiu en el centre, els anys de serveis com a funcionari de carrera i els números de llista i promoció.  
b) Llista de participants en la convocatòria per a readscripció a zona (disposició transitòria onze), ordenats per zones. En cada zona es consignaran els aspirants ordenats per les prioritats que determina el barem.  
c) Llista dels participants en la convocatòria per a l'exercici del dret preferent, ordenats per grups, segons la prioritat indicada en la norma primera, en concordança amb la sisena, de la base I de la dita convocatòria. En aquesta llista es consignarà expressament la puntuació que, segons els conceptes del barem, correspon a cada un dels participants.  
d) Llista dels participants en el concurs, amb la puntuació que els correspon per cada un dels apartats del barem.  
També es faran públiques les peticions que han estat rebutjades.  
Les direccions territorials donaran un termini de vuit dies naturals per a reclamar.  
Vint-i-vuit. Una vegada acabat aquest termini, les direccions territorials exposaran en el tauler d'anuncis les rectificacions que siguen procedents.  
Contra aquesta exposició no es pot reclamar i s'haurà d'esperar que la Direcció General de Personal faça pública la resolució provisional de les convocatòries i establisca el termini de reclamacions corresponent.  
Les direccions territorials d'Educació constituiran, amb les peticions, les carpetes-informe dels sol·licitants ordenades de la forma següent:  
Les dels participants en la convocatòria de readscripció en el centre, ordenades per apartats, segons la prioritat indicada en la base II de la dita convocatòria.  
Les dels que sol·liciten en la convocatòria de readscripció en zona (disposició transitòria onze), ordenades d'acord amb la base III de la dita convocatòria.  
Les dels participants en la convocatòria per a l'exercici del dret preferent a la localitat o zona, ordenades per grup, segons la prioritat assenyalada en la norma primera, en concordança amb la sisena, de la base I de la convocatòria per a l'exercici del dret preferent.  
Les dels participants en el concurs, ordenades per ordre alfabètic de cognoms.  
Vint-i-nou. Per cada sol·licitud, els directors territorials faran una carpeta-informe, i certificaran la veracitat de les dades que hi conté, el temps de permanència del sol·licitant en el centre on es troba amb destinació definitiva, indicant, en anys i mesos, el temps de serveis en el Cos de Mestres, més el que li corresponga computar per la prestació de serveis provisionalment en un altre; o puntuant-li els serveis per centre de difícil exercici o escola rural.  
El detall i resum de la puntuació per cada concepte figurarà en l'informe. En la part corresponent de la instància i en la part inferior dreta de la portada constarà el total de puntuació. Es consignarà també en el seu lloc el número de registre de personal.  
Trenta. Les direccions territorials elaboraran també una llista dels mestres que, estant obligats a participar en el concurs, no ho han fet, especificant la situació, la causa i, si escau, la puntuació que els correspondria si hi hagueren participat. Emplenaran un imprés de sol·licitud per cada un d'aquests mestres, en què consignaran totes les dades indicades per als que han presentat la sol·licitud sense consignar vacants sol·licitades, segellat per la Direcció Territorial en el lloc de la signatura.  
VIII. Publicació de vacants, adjudicació de destinacions i presa de possessió.  
Trenta-u. La Direcció General de Personal resoldrà tots els dubtes suscitats en el compliment del que disposa aquesta convocatòria; ordenarà la publicació de les vacants que corresponguen, segons el que disposa l'article 7 del Reial Decret 895/1989, de 14 de juliol, en la nova redacció feta en el Reial Decret 1.664/1991, de 8 de novembre, adjudicaran provisionalment les destinacions; concedirà un termini per a reclamacions i desestiments, i finalment, elevarà a definitius els nomenaments i resoldrà desestiments i reclamacions en la mateixa resolució, que serà publicada en el Diari Oficial de la Generalitat Valenciana, i per la qual els concursants afectats es consideraran informats a tots els efectes.  
Trenta-dos. Les destinacions adjudicades en la resolució definitiva de les convocatòries seran irrenunciables.   
Trenta-tres. La presa de possessió de la nova destinació tindrà lloc el dia 1 de setembre de 1995, i se cessarà en el lloc de procedència el darrer dia d'agost.  
Trenta-quatre. Contra aquesta resolució, que posa fi a la via administrativa, d'acord amb el que es preceptua en l'article 109, en relació amb la disposició addicional novena de la Llei de Règim Jurídic de les Administracions Públiques i del Procediment Administratiu Comú, en concordança amb la disposició final segona de la Llei del Govern Valencià, es podrà interposar un recurs contenciós administratiu davant la sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors a partir de l'endemà que es publique, amb la comunicació prèvia a aquesta Direcció General, segons el que disposen l'article 110.3 de la Llei de Règim Jurídic de les Administracions Públiques i del Procediment Administratiu Comú i els articles 58.1 i 57.2 de la Llei de la Jurisdicció Contenciosa Administrativa. I tot això sense perjudici que es faça servir qualsevol altra via que es considere oportuna.   
València, 13 d'octubre de 1994.- El director general de Personal: Luis Felipe Martínez Martínez.